CELEX: 62009CA0099
Language: et
Date: 2010-07-01 00:00:00
Title: Kohtuasi C-99/09: Euroopa Kohtu (neljas koda) 1. juuli 2010 . aasta otsus (Sąd Najwyższy (Poola) eelotsusetaotlus) — Polska Telefonia Cyfrowa sp. z o.o. versus Prezes Urzędu Komunikacji Elektronicznej (Telekommunikatsiooniteenused — Direktiiv 2002/22/EÜ — Artikkel 30 lõige 2 — Telefoninumbrite teisaldatavus — Riigi reguleerivate asutuste pädevus — Tarbija poolt makstav tasu — Pärssiv mõju — Kulude arvessevõtmine)

28.8.2010   
            
            
               ET
            
            
               Euroopa Liidu Teataja
            
            
               C 234/12
            
         Euroopa Kohtu (neljas koda) 1. juuli 2010. aasta otsus (Sąd Najwyższy (Poola) eelotsusetaotlus) — Polska Telefonia Cyfrowa sp. z o.o. versus Prezes Urzędu Komunikacji Elektronicznej
   (Kohtuasi C-99/09) (1)
   
   (Telekommunikatsiooniteenused - Direktiiv 2002/22/EÜ - Artikkel 30 lõige 2 - Telefoninumbrite teisaldatavus - Riigi reguleerivate asutuste pädevus - Tarbija poolt makstav tasu - Pärssiv mõju - Kulude arvessevõtmine)
   2010/C 234/17
   Kohtumenetluse keel: poola
   
      Eelotsusetaotluse esitanud kohus
   
   Sąd Najwyższy
   
      Põhikohtuasja pooled
   
   
      Hageja: Polska Telefonia Cyfrowa sp. z o.o.
   
      Kostja: Prezes Urzędu Komunikacji Elektronicznej
   
      Ese
   
   Eelotsusetaotlus — Sąd Najwyższy — Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (EÜT L 108, lk 51; ELT eriväljaanne 13/29, lk 367) artikli 30 lõike 2 tõlgendamine — Telefoninumbrite teisaldatavus — Liikmesriigi reguleeriva ametiasutuse, kes tagab, et otse tarbijatelt nõutav võimalik tasu ei mõjuta tarbijaid numbrite teisaldamise teenuse kasutamisest loobuma, kohustus võtta arvesse kulusid, mis tekivad mobiilsidevõrgu operaatoritel seoses nimetatud teenuse osutamisega
   
      Resolutsioon
   
   Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja teenuste puhul (universaalteenuse direktiiv) artikli 30 lõiget 2 tuleb tõlgendada selliselt, et riigi reguleeriv asutus peab võtma arvesse kulusid, mis mobiilsidevõrgu operaatoritel seoses numbri teisaldatavuse teenuse osutamisega tekivad, kui ta hindab, kas tarbijate poolt makstav tasu mõjutab neid nimetatud teenuse kasutamisest loobuma. Samas säilib riigi reguleerival asutusel pädevus otsustada, et operaatorite poolt nõutava tasu maksimaalne suurus peab olema väiksem kui viimastele tekkinud kulu, seda juhul, kui ainult kulude põhjal välja arvutatud tasu mõjutab kasutajaid loobuma teisaldatavuse võimaluse kasutamisest.
   
      (1)  ELT C 129, 6.6.2009.